تورکییه پرزیدنتی رجب طایییب اردوغان ایونون ۱-ده ژورنالیستلره آچیقلاماسیندا قونشولاری عراقلا ایران سرحدلرینده دیوار اوجالدیلاجاغیندان دانیشیب.
آخار. آذ خبر وئریر کی، اردوغان آچیقلاماسی زامانی حکومتین ترورچو کورد یاراقلی دستهلرینین اؤلکه اراضیسینه واختاشیری گیریشینین قارشیسینی آلماق اوچونعراقلا ایران سرحدینده دیوار چکمک قرارینا گلدیینی بیلدیریب:
«بو دیوارلار، حاضردا سورییا سرحدینده اینشا ائدیلمکده اولان دیوارا بنزیهجک. بیزیم سورییا ایله سرحدیمیزین اوزونلوغو ۹۱۰ کیلومتردیر. حاضردا ایسه بو اؤلکه سرحدینده چکیلن دیوارین ۶۵۰ کیلومتری آرتیق اینشا ائدیلیب. بیز دیوار چکمک ایشینی عراق سرحدینده ده داوام ائتدیرجییک، ایران سرحدینده ایسه لازیم گؤرولدویو منطقهلرده همین دیوار اوجالدیلاجاق».
خاطیرلاداق کی، مایین ۸-ده تورکییهنین «حریت» قزئتی ترورچو پ کاکا قوهلرینین واختاشیری اؤلکه اراضیسینه گیریشینین قارشیسینی آلماق اوچون رسمی آنکارانین ایران سرحدلرینده دیوار چکمک نیتینده اولدوغو بارهده معلومات یایمیشدی. اوزونلوغو ۷۰ کیلومتر اولاجاغی بیلدیریلن همین دیوارین تورکییه-ایران سرحدلرینده تهلوکسیزلیین قورونوب ساخلانیلماسینا یاردیم ائدجیی وورغولانمیشدی.
azb_Arab azb_Arab azb_Arab azb_Arab